EkBass/fiwiki-20250220-pages-articles huggingface dataset:
Kristillinen koalitio

Kristillinen koalitio () on vuonna 1989 perustettu laaja-alainen evankelinen etujärjestö. Järjestöä on pidetty Moraalisen enemmistön seuraajana. Järjestön perusti Pat Robertson ja sen johtajana toimi Ralph Reed. Järjestö keskittyi kansallisen liikkeen rakentamiseen paikallisella ja osavaltiotasolla sekä republikaanipuolueen kautta. Kristillinen koalitio edusti erityisesti mediassa evankelisia ja katolisia kristittyjä, koulutti kristittyjä yhteiskunnalliseen aktivismiin, auttoi kristittyjä ehdokkaita vaaleissa sekä informoi ajankohtaisissa kysymyksissä. Kristillinen koalitio tuki myös uskonsa takia syrjityksi tulleita näiden käymissä oikeustaisteluissa. Järjestö pyrki vaikuttamaan hallitusvastuussa oleviin evankelisten kristittyjen ja erityisesti katolisten kristittyjen perhearvoihin liittyvissä asioissa.Ruotsila 2008, s. 123–125 Kristillinen koaltio pyrki laajentumaan evankelisen peruskannatuksen ulkopuolelle. Sen sisarryhmäksi luotiin katolinen Catholic Alliance, mutta katolinen kirkko ei tukenut järjestöä. == Historia == Pat Robertson perusti Kristillisen koalition vuonna 1989. Ensimmäisen toimintavuoden aikana järjestö kasvoi yli sadan jaoston ja 57 000 jäsenen järjestöksi. Vuonna 1997 jäseniä oli lähes 2 miljoonaa. Vuoteen 1994 mennessä järjestö sai vallan monissa republikaanien paikkallisjaostoissa ja 1990-luvun lopussa järjestö käytti valtaa useimmissa etelän, lännen ja keskilännen piireissä. Keskeinen hahmo Kristillisen koalition ratkaiuissa oli toiminnanjohtaja Ralph Reed. Reedin ohjelma perustui tavoiteohjelman laajentamiseen sekä tukijaverkon laajentamiseen. Moraalilainsäädännöllisten tavoitteiden rinnalle nostettiin sarja laajemmin vetoavia ehdotuksia, jotka listattiin järjestön Contract with the American Family-ohjelmaan.Ruotsila 2008, s. 126–127 Järjestön hiipuminen alkoi vuonna 1996 kun Ralph Reed jätti järjestön samanaikaisesti Robertsonin irrottautuessa päätöksenteosta. Uusien johtajien alaisuudessa järjestön tulot romahtivat. Suuri osa järjestön poliittisita hankkeista keskeytettiin ja lehti lakkautettiin. Järjestö koki laajoja uudelleenjärjestelyjä ja sen johtajaksi nousi Roberta Combs. Vuonna 1999 oikeuslaitos puuttui järjestön puoluepoliittiseen sitoutuneisuuteen ja poisti siltä verovapauden.Ruotsila 2008, s. 130–131 == Toiminta == Kristillinen koaltio oli paikallistason yleishyödyllisten järjestöjen yhteenliittymä, jotka sitoutuivat Robertsonin ohjelmaan. Kristillinen koalitio perusti uskonsa takia syrjityksi tulleiden oikeusavuksi American Center for Law and Justice-keskuksen ja julkaisi valtakunnallista lehteä nimeltä Christian American sekä Christian Coalition Live-televisiolähetyksiä. Järjestö käynnisti kirkollisen Citizen Action Training School-ohjelma, joka kannusti poliittiseen aktiivisuuteen. Kristllinen koalitio toteutti myös Civic Concerns Ministy-projektia, jonka tavoitteena oli seurakuntien poliitisen toiminnan koordinoinnin vahvistaminen. == Lähteet == * === Viitteet === Luokka:Yhdysvaltalaiset kristilliset järjestöt Luokka:Yhdysvaltain republikaaninen puolue
Billy Graham Evangelistic Association

Billy Graham Evangelistic Association (BGEA) on Billy Grahamin vuonna 1950 perustama evankelioimis- ja hyväntekeväisyysjärjestö. Järjestö pyrkii levittämään evankeliumia ja varustamaan seurakuntia lukuisin keinoin. Järjestön toimintaan kuuluvat muun muassa erilaiset evankeliointiohjelmat, kuten live-tapahtumat, Billy Graham Rapid Response Team-kriisiikoulutus sekä PeaceWithGod.net-evankeliointisivusto. Järjestö kerää varoja hyväntekeväisyyteen muun muassa sosiaalisen median, postin ja sähköpostin välityksellä lähetettävien uutiskirjeiden ja vetoomusten avulla. == Historia == George Wilson laati järjestön säännöt 15. syyskuuta 1950 ja ne vahvistetttiin kaksi päivää myöhemmin St. Paulissa, Minnesotassa. Järjestön tarkoituksesi kirjattiin "Herran Jeesuksen Kristuksen evankeliumin levittäminen millä tahansa keinolla...". Järjestön ensimmäisiä johtajia olivat Cliff Barrows, Grady Wilson ja George Wilson. Järjestö vuokrasi Nortwesternin ramaattukoulua vastapäätä 620 neliön toimiston. BGEA-työn kautta Graham aloitti muun muassa viikoittaisen Hour of Decision -radio-ohjelman, jota lähetettiin ympäri maailmaa yli 60 vuoden ajan, kansallisilla kanavilla lähetettyjä televisio-ohjelmia, useissa kansallisissa ja kansainvälisissä sanomalehdissä julkaistun "My Answer" -lehtikolumnin sekä yhdistyksen virallisen julkaisun, Decision-aikakauslehden julkaisemisen. Decision-lehteä julkaistaan useilla kielillä ja miljoonien kappaleiden painoksena. BGEA on ollut aloitteentekijänä tärkeissä kansainvälisissä konferensseissa: Lausannessa vuonna 1974, jossa Lausannen liike sai alkunsa sekä Amsterdamissa vuosina 1983 ja 1986 järjestetyissä evankeliointikonferensseissa. Jälkimmäiseen kokoontui 8000 evankelistaa 174 maasta. Osallistujia oli myös Ruotsista. == Lähteet == Luokka:Yhdysvaltalaiset kristilliset järjestöt Luokka:Evankelioimisliike Yhdysvalloissa Luokka:Kristinusko Pohjois- Carolinassa
Markus Tiittula

Markus Tiittula (s. 1970) on suomalainen toimittaja ja tietokirjailija.Tiittula, Markus Kansalliskirjaston hakupalvelu, viitattu 15.11.2023Taistelu totuudesta Johnny Kniga, viitattu 15.11.2023 Hän on käsitellyt teoksissaan yhteiskunnallisia ilmiöitä, kuten Donald Trumpin kannatusta ja salaliittoteorioita. Tiittula on asunut pitkään Yhdysvalloissa ja toiminut kirjeenvaihtajana Washington DC:sta.Trumpin jälkeen Vastapaino, viitattu 15.11.2023 Hän on ollut vapaa toimittaja ja työskennellyt lisäksi Ylen television uutislähetyksissä sekä kirjeenvaihtajana Lontoossa Iltalehden ja MTV3:n palveluksessa. Tiittulan kirja Taistelu totuudesta: mikä salaliittoteorioissa koukuttaa ja miksi ne pitää ottaa vakavasti? julkaistiin Johnny Kniga -kustantamon kautta helmikuussa 2022. Syyskuussa 2023 sama kustantamo julkaisi Tiittulan kirjan Jumalakortti – uskonnon ja politiikan epäpyhä liitto.Jumalakortti Johnny Kniga, viitattu 15.11.2023 Tiittula oli jo ennen näitä kirjoja tehnyt omakustanneteoksen MAGA-Jeesus: sokea usko, falskit profeetat ja kristillisen nationalismin nousu Yhdysvalloissa (2020) sekä julkaissut Vastapaino-kustantamon kautta kirjat Trumpin jälkeen (2018) ja Valkokaavuista punahattuihin: amerikkalainen fasismi ja oikeiston radikalisoituminen (2019). Vuoden 2020 luetuimmaksi tekstiksi Journalisti- lehden nettiversiossa nousi Tiittulan kirjoitus Donald Trumpin käsittelystä tiedotusvälineissä.Marja Honkonen, Mediakritiikki ja alan ihmiset kiinnostivat Journalistin lukijoita verkossa vuonna 2020 Journalisti 5.1.2021, viitattu 15.11.2023 == Lähteet == Luokka:Suomalaiset toimittajat Luokka:Suomalaiset tietokirjailijat Luokka:Ulkomaankirjeenvaihtajat Luokka:Vuonna 1970 syntyneet Luokka:Elävät henkilöt
Kauppakeskus Kauppalinna

Kauppalinna on vuonna 1989 avattu kauppakeskus Savonlinnan keskustassa. Se on tällä hetkellä tyhjillään purkukuntoisena. Kauppakeskuksen parhaina aikoina siellä oli kuuluisia yrityksiä kuten Bennetton vaateliike, Eurokangas, Kotipizza, Musti ja Mirri, Tulikivi, Tele Ring, Tokmanni, Työvaatekauppa Matin Monttu, Suomalainen Kirjakauppa, Uskudar Kebab pizzeria, Grilli-Kahvila Kulman Wouti, sisustusliike Matto Sektori Oy, Linnan Piirakka ja Kukko, Savonlinnan kuvapalvelu, musiikki ja levykauppa sekä alakerrassa urheilukauppoja. Kauppakeskus alkoi tyhjentyä 2010-luvun lopulla. Sen ylempi kerros jäi tyhjäksi vuonna 2016, kun Tokmannin myymälä lähti kauppakeskuksesta. Syy lähtöön oli se että Kyösti Kakkonen halusi tehdä Savonlinnaan isomman Tokmanni-myymälän. Jethro Rostedt osti kauppakeskuksen osakkeet vuonna 2019 ja suunnitteli uudistuksia ja korjauksia kauppakeskukseen, mutta myöhemmin riitautti kaupan. Asia eteni välimiesoikeuteen, jonka päätös ei ole julkinen. Kauppakeskus hylättiin loppuvuodesta 2020, kun sieltä katkaistiin vesi ja sähköt. Tyhjänä ollut kauppakeskus on kärsinyt vandaalien tekemästä ilkivallasta, esimerkiksi ikkunoita on rikottu, kauppakeskuksen käytävillä on rikkinäisiä siivouskoneita ja Matin Montun työvaatekaupan joitain kenkiäKauppalinna Original Grand Tour kävelykierros 2021 4K Jethro RostedtYoutube Viitattu 7.2.2024 ja sen autohalliin on vuotanut vettä. Kauppakeskuksen kuvaillaan olevan purkukuntoinen, eikä sen huutokauppaan syksyllä 2023 jätetty yhtään tarjousta. == Lähteet == Luokka:Suomen kauppa- ja ostoskeskukset Luokka:Savonlinnan rakennukset ja rakennelmat
Gottan

Gottan () on perinteinen japanilainen kolmikielinen kielisoitin, joka on peräisin Kyūshūn saarelta. Se muistuttaa hyvin paljon kahta muuta perinteistä japanilaista kielisoitinta: sanshinia ja shamisenia. Gottanin ääni on yksinkertainen, lämmin ja iloinen. Sitä on käytetty muun muassa kadozuke- esiintymisessä, jossa muusikot kiertelevät ovelta ovelle ja soittavat rahaa ja ruokaa vastaan. == Lähteet == Luokka:Japanilaiset soittimet Luokka:Kielisoittimet
Ismo Kiviharju

Ismo Johannes Kiviharju (s. 17. helmikuuta 1937 Turku) on suomalainen eläköitynyt kenkäalan yritysjohtaja, joka on saanut teollisuusneuvoksen arvonimen. Viitattu 16.11.2023. Kiviharjun puoliso vuodesta 1958 on myyjä, mannekiini Sirpa Koivu. Kiviharju kävi keskikoulun ja opiskeli kenkäalaa Englannissa. Hän toimi ensin kenkäteollisuuden palveluksessa teknillisenä johtajana ja oli sitten Mäntyharjun Kenkätehdas Oy:n, vuodesta 1988 Askel Oy, toimitusjohtaja 1969–1991 Juho Puttosen jälkeen. Hän oli myös yhtiön hallituksen jäsen ja toimi useiden muiden kenkäalan yritysten hallituksissa. Kiviharjun johtama Askel Oy hakeutui konkurssiin kesällä 1991. Kiviharjulla oli työuransa aikana oman alansa, liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 1987. (ei-vapaa) == Lähteet == Luokka:Suomalaiset yritysjohtajat Luokka:Vuonna 1937 syntyneet Luokka:Elävät henkilöt
Tiger 3

Tiger 3 on vuonna 2023 ensi-iltansa saanut intialainen hindinkielinen toimintatrillerielokuva, jonka on ohjannut Maneesh Sharma ja tuottanut Aditya Chopra. Pääosia näyttelevät Salman Khan, Katrina Kaif ja Emraan Hashmi. Se on jatko-osa vuoden 2017 elokuvalle Tiger Zinda Hai ja YRF Spy Universen viides osa. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2023 intialaiset elokuvat Luokka:Intialaiset toimintaelokuvat Luokka:Intialaiset jännityselokuvat Luokka:Vakoiluelokuvat Luokka:Hindinkieliset elokuvat Luokka:Yash Raj Filmsin elokuvat Luokka:Maneesh Sharman ohjaamat elokuvat
Paul Singer

Paul Singer (1844–1911) oli saksalainen sosialisti. Hän oli syntyperältään juutalainen. Hän toimi alun perin vaatetusteollisuuden harjoittajana. Hänet valittiin 1884 Saksan valtiopäiville. Hän oli pitkään Saksan sosiaalidemokraattisen puolueen keskushallituksen jäsen ja vuosittain kokoontuvien puoluepäivien puheenjohtaja.Singer, Paul, Tietosanakirja. Osa 8, palsta 1374. Tietosanakirja-osakeyhtiö 1917 ==Lähteet== ==Aiheesta muualla== Luokka:Saksalaiset poliitikot Luokka:Vuonna 1844 syntyneet Luokka:Vuonna 1911 kuolleet
119 (luku)

119 (satayhdeksäntoista) on luonnollinen luku, jota edeltää luku 118 ja seuraa luku 120. == Matematiikassa == * 119 on puolialkuluku ja siten myös yhdistetty luku. * 119 on vajaa luku. * 119 on palindromi binäärijärjestelmässä (11101112). * 119 on palindromi viisijärjestelmässä (4345). * 119 kuuluu Perrinin lukujonoon (). * 119 kuuluu Duffyn lukuihin. * 119 voidaan muodostaa viiden peräkkäisen alkuluvun summana: 17+19+23+29+31. * 119 voidaan muodostaa seitsemän peräkkäisen alkuluvun summana: 7+11+13+17+19+23+29. * 119:n tekijöiden summa on neliöluku: 144 = 12^2. == Luonnontieteissä == * Tina-119 on tinan vakaa isotooppi. * Elohopea-199 on elohopean vakaa isotooppi, jonka neutroniluku on 119.Isotope data for mercury-199 in the Periodic Table (arkistoitu) * 119 Althaea on asteroidi. == Muissa yhteyksissä == * Eurooppatie E119 kulkee Venäjän ja Azerbaidžanin välillä. * Lakkautettu seututie 119 on nykyään yhdystie 1191. == Lähteet == == Aiheesta muualla == Luokka:Luonnolliset luvut
Naiset ovat ihania -ilmiö

Naiset ovat ihania -ilmiö tai naiset ovat ihmeellisiä -harha () on psykologisessa ja sosiologisessa tutkimuksessa havaittu ilmiö, jonka mukaan ihmiset yhdistävät naisiin enemmän myönteisiä ominaisuuksia kuin miehiin. Tämä vinouma ilmentää tunteellista ennakkokäsitystä naisia kohtaan yleisenä ilmiönä. Ilmaisun lanseerasivat Alice Eagly ja Antonio Mladinic vuonna 1994 havaittuaan, että heidän tutkimukseensa osallistuneilla miehillä ja naisilla on taipumus liittää myönteisiä piirteitä naisiin, mutta naisosallistujilla on voimakkaampi taipumus tähän ennakkoasenteeseen. Molempien sukupuolten osallistujat osoittivat miehille myönteisiä piirteitä, mutta huomattavasti vähäisemmässä määrin. Osa tutkijoista olettaa, että naisten yleinen myönteinen arviointi johtuu siitä, että naisiin liitetään hoivaavia piirteitä. Tätä ennakkoasennetta on pidetty esimerkkinä hyväntahtoisesta seksismistä. == Katso myös == * Myönteisyysvinouma * Kielteisyysvinouma * Kognitiivinen vinouma == Lähteet == Luokka:Seksismi Luokka:Kognitiiviset vinoumat
Amerikanniittysirkku

Amerikanniittysirkku (Pooecetes gramineus) on sirkkuleihin kuuluva lintulaji. Lajia tavataan hyvin laajalla alueella Pohjois-Amerikassa. == Koko ja ulkonäkö == Amerikanniittysirkku kasvaa 13–16 cm pitkäksi. Alalajeista P. g. confinis on suurin ja P. g. affinis pienin. Sukupuolet muistuttavat toisiaan ulkonäöltään, mutta koiras on hieman kookkaampi. Ruumiinrakenteeltaan laji on tukevahko. Amerikanniittysirkun pää, selkä ja siivet ovat pohjaväriltään harmahtavan ruskeat. Niissä on tummanruskeita juovia. Siipien kyynärpäät ovat punaruskeat. Alalaji P. g. confinis on muita harmaampi. Linnun silmiä ympäröi ohut valkoinen rengas. Rinta ja vatsa ovat valkoiset alalajillaP. g. gramineus ja muilla ruskehtavat. Amerikanniittysirkun pyrstön reunasulat ovat valkoiset. ==Levinneisyys ja elintavat== Amerikanniittysirkku pesii erittäin laajalla alueella Kanadan Albertasta ja Yhdysvaltojen Delawaresta New Mexicoon ja Virginiaan. Laji talvehtii Yhdysvaltojen eteläosassa ja Meksikossa. Amerikanniittysirkun elinympäristöä ovat ruohomaat kuten preeriat, pellot, pensaikot ja metsien reunamaat. Sen ravintoa ovat kasvien siemenet ja kesällä myös hyönteiset. Kevätmuutto on maaliskuussa ja syysmuutto syyskuussa. Amerikanniittysirkun pesimäkausi on huhtikuusta elokuulle. Heinistä ja sammalista tehty kuppimainen pesä sijaitsee maassa heinäturppaan juurella. Naaras munii kolmesta kuuteen valkoista ja ruskealaikkuista munaa. Pesintöjä voi kauden aikana olla kolme. == Lähteet == Luokka:Sirkkulit
American Council of Christian Churches

American Council of Christian Churches (ACCC) on kristillistä fundamentalismia edustava tunnustuskuntien välinen järjestö. Järjestö on perustettu vuonna 1941. Järjestö kokoaa yhteen riippumattomia kirkkoja, jotka toimivat järjestössä täyden autonomiansa puitteissa.Järjestön tavoitteena on tiedon, tuen ja avun tarjoaminen raamatullisille seurakunnile, yhteisöille ja yksilöille. Järjestön tavoitteena on suojella kristillistä perintöä harhaopeilta ja kompromisseilta sekä uskonnollista ja poliittisilta rajoituksilta. Järjestö korostaa Jumalan sanan erehtymättömyyttä. == Jäsenet == Seuraavat järjestöt ovat ACCC:n jäseniä: * Appalachian Independent Minister’s Fellowship * Faith Presbytery, Bible Presbyterian Church * Association of Ministers of the Reformed Faith * The Evangelical Methodist Church * Fellowship of Fundamental Bible Churches * Free Presbyterian Church of North America * Fundamental Methodist Church * Independent Baptist Fellowship of North America * Independent Churches Affiliated == Katso myös == * Kristillinen fundamentalismi * National Council of Churches * National Association of Evangelicals == Lähteet == Luokka:Yhdysvaltalaiset kristilliset järjestöt Luokka:Kristillinen fundamentalismi
Josi Kandelin

Josi Kandelin (s. 15. joulukuuta 1976) on suomalainen kitaristi, joka on soittanut Eija Kantolan Omega-orkesterissa yli kymmenen vuotta. Kandelin on lisäksi soittanut vierailevana kitaristina eri kokoonpanoissa muun muassa Marita Taavitsaisen, Johanna Pakosen, Charles Plogmanin, Tapani Kansan ja Aki Hietalan kanssa. Kandelin osallistuu myös laulamiseen.​​​​​ == Aiheesta muualla == * Kandelin Discogsissa Luokka:Vuonna 1976 syntyneet Luokka:Suomalaiset kitaristit Luokka:Elävät henkilöt
Sinigriini

Sinigriini on myronihappoinen kaliumi, mustissa sinapinsiemenissä esiintyvä glykosidi, joka niissä erään fermentin, myrosiinin, vaikutuksesta hajoaa kosteassa ja muodostaa sinappiöljyä, sokeria ja hapanta kaliumsulfaattia.Sinigriini, Tietosanakirja. Osa 8, palsta 1375. Tietosanakirja-osakeyhtiö 1917 == Lähteet == == Aiheesta muualla == * PubChem: Sinigrin * Human Metabolome Database (HMDB): Sinigrin * Food Component Database (FooDB): Sinigrin * Dr. Duke's Phytochemical and Ethnobotanical Databases: Sinigrin Luokka:Orgaaniset yhdisteet
Sirventes

Sirventes on provencelainen runomuoto, joka keskiajalla oli yleinen trubaduurilyriikassa. Sisällöltään se on moralisoiva, uskonnollinen, poliittinen tai runoilijan vihamiehiä herjaava, ei eroottinen, kuten canzonet.Sirventes, Tietosanakirja. Osa 8, palsta 1414. Tietosanakirja- osakeyhtiö 1917 Sirventes-runoja sepitti muun muassa Bertran de Born.Bertrand de Born, Tietosanakirja osa 1, palsta 1009, Tietosanakirja Osakeyhtiö 1909 ==Lähteet== ==Aiheesta muualla== Luokka:Runous
Zëri i Popullit

Zëri i Popullit (”Kansan ääni”) oli kommunistisen Albanian tärkein sanomalehti. Sen paperiversion julkaiseminen lakkasi vuonna 2015. Ensimmäinen Zëri i Popullit oli Enver Hoxhan perustama ja johtama Albanian kommunistisen puolueen keskuskomitean maanalainen lehti. Sen ensimmäinen numero ilmestyi Tiranassa 25. elokuuta 1942. Päivää juhlittiin myöhemmin Albaniassa lehdistön päivänä. Lehteä julkaistiin eri muotoisena toisen maailmansodan ajan. Zëri i Popullit perustettiin uudelleen Albanian työn puolueen päivälehdeksi marraskuussa 1948. Se oli maan tärkein sanomalehti, formaatiltaan Pravdaa muistuttanut nelisivuinen broadsheet. Lehden levikki oli 1980-luvulla 105 000 kappaletta. Maan toinen päivälehti oli tuolloin Albanian demokraattisen rintaman nimissä julkaistu Bashkimi. Albanian työn puolueen muututtua Sosialistiseksi puolueeksi kesäkuussa 1991 Zëri i Popullit jatkoi sen äänenkannattajana, mutta jätti sirpin ja vasaran pois nimiöstään. Lehden muoto muuttui tabloidiksi, jonka viimeinen sivu oli englanniksi. Levikki oli 35 000 kappaletta vuonna 1995, jolloin Zëri i Popullit oli yhä Albanian suurin sanomalehti. Lehden paperiversion julkaiseminen lakkasi vuonna 2015. ==Lähteet== Luokka:Albanialaiset sanomalehdet
Luettelo Unkarin kansallispuistoista

Luettelo Unkarin kansallispuistoista sisältää tietoja Unkarin kymmenestä kansallispuistosta. Kuva Nimi Perustettu Ala Huom. 185px Hortobágyn kansallispuisto 1973 Unescon maailmanperintökohde Kiskunságin kansallispuisto 1975 Unescon biosfäärialue Bükkin kansallispuisto 1977 Aggtelekin kansallispuisto 1985 Unescon maailmanperintökohde Fertő-Hanságin kansallispuisto 1991 osa maailmanperintökohdetta, yhteys Itävaltaan Tonava- Dravan kansallispuisto 1996 Körös-Marosin kansallispuisto 1997 koostuu 13 pienestä alueesta Balatonin ylängön kansallispuisto 1997 koostuu viidestä alueesta 185px Tonavan-Ipolyn kansallispuisto 1997 Őrségin kansallispuisto 2002 == Lähteet == * Unkari
Tummapetoahven

Tummapetoahven (Bathybates leo) on kirjoahventen (Cichlidae) heimoon ja petoahventen (Bathybates) sukuun kuuluva kalalaji. Sitä tavataan kotoperäisenä Tanganjikajärvessä, jossa se muodostaa parvia ja käyttää ravinnokseen pääasiassa sillejä. Tummapetoahven voi kasvaa enintään 26 senttimetrin mittaiseksi. Lajia pidetään akvaariokalana. == Lähteet == Luokka:Petoahvenet Luokka:Akvaariokalat
Thromdarr

Thromdarr on suomalainen black metal -yhtye. ==Historia== Se perustettiin vuonna 1989 nimellä Necrobiosis, jolla se tunnettiin vuoteen 1991 asti. Kesällä 1991 nimi vaihtui Thromdarriksi. Yhtyeen ensimmäinen Thromdarr demo As a Wind Cries on tehty 1992 ja se myi noin 500 kpl. Neljän demon ja monien keikkojen jälkeen Thromdarr teki 1998 ensimmäisen levynsä NorthStorm Arrives Astia-Studiolla, ja levy ilmestyi vuonna 2000 Solistitium Recordsin julkaisemana. 2011 Violent Journey Records julkaisi seuraavan levyn Electric Hellfire, joka oli tyyliltään melodisempaa Extreme Metallia. 2022 Svart Records julkaisi Midwinter Frost - Complete demo tapes 1990–1997 -kokoelman vanhoista demoista. Hiljaisempien vuosien jälkeen bändi on taas aktivoitunut alkuperäisen laulajan Aven (Ari Auvinen) kanssa soittamaan alkuaikojen 1991–2000 välistä materiaalia sekä juhlistamaan Midwinter Frost levyä, ja yli 30 vuotista uraa. Heinäkuussa 2023 Thromdarr esiintyi pitkän tauon jälkeen Finnish Death Metal Maniacs 5 -festareilla. ==Jäsenet== *Mika Kyöstilä kitara (1991-), basso, koskettimet, akustinen kitara (1993) *Ari Auvinen basso (1991,1996-1997), laulu (1991-2001, 2023-) *Lasse Pelkonen rummut (1992-) *Sakari Mustakallio basso (1998-) *Markus Murola koskettimet (2007-) ===Entiset jäsenet=== *Sami Vartio rummut (1991) *Marko Tuominen basso (1992-1993) *Jani Kekarainen basso live (1992), basso, akustinen kitara, koskettimet (1994-1995), kitara (2007-2012) *Mika Karma laulu (2002-2007) *Matti Tilaeus laulu (2007-2022) ==Diskografia== ===Studioalbumit=== *NorthStorm Arrives (1998/2000) Solistitium *Electric Hellfire (2011) Violent Journey Records ===Kokoelma albumit=== *Midwinter Frost - Complete Demo Tapes 1990-1997 (2022) Svart Records *Pro-Mortal - Delete Existenz (2023) Old Skull Productions ===Singlet=== *Frozen as the Moon (2022) Svart Records *Path Leads Over the Stone Bridge (2022) Svart Records ===EP:t=== *As a Wind Cries (2023) Old Skull Productions *Winter of Flames (2024) Old Skull Productions ===Demot=== *As a Wind Cries (1992) *Winter of Flames (1993) *SilverThrone (1995) *Winds of the Fall (1997) *Pro-Mortal (2001) *Delete Existenz (2003) *Promo 2008 (2008) ==Lähteet== *https://www.metal- archives.com/bands/Thromdarr/18232# Thromdarr Encyclopedia Metallum *https://facebook.com/thromdarr Thromdarr yhtyeen Facebook sivut ==Aiheesta muualla== *http://www.thromdarr.com Thromdarr yhtyeen viralliset kotisivut *http://www.instagram.com/thromdarrofficial Thromdarr yhtyeen Instagram sivut Luokka:Suomalaiset black metal -yhtyeet
Luettelo Kenian kansallispuistoista

Luettelo Kenian kansallispuistoista sisältää tietoja Kenian kansallispuistoista. Keniassa on 23 kansallispuistoa maa-alueilla ja lisäksi neljä merialueen kansallispuistoa. Nimi Perustettu Kuva Huom. Aberdaren kansallispuisto 1950 150px Amboselin kansallispuisto 1899 / 1974 Arabuko Sokoken kansallispuisto 1990 Central Islandin kansallispuisto ja South Islandin kansallispuisto 1983 150px osa Unesco-kohdetta Turkanajärven kansallispuistot Chyulu Hillsin kansallispuisto 1983 Elgonvuoren kansallispuisto 1992 Ugandan rajalla Hell's Gaten kansallispuisto 1984 Itä- Tsavon kansallispuisto 1948 Länsi-Tsavon kansallispuisto Kisite-Mpungutin kansallispuisto merellä Koran kansallispuisto 1973/1989 George Adamson Malindin kansallispuisto merellä Malka Marin kansallispuisto 1989 Masai Maran kansallispuisto jatkuu Serengetin kansallispuistoon Tansaniassa Merun kansallispuisto 1968 Mombasan kansallispuisto merellä Mount Kenyan kansallispuisto 1949 Unescon maailmanperintökohde Mount Longonotin kansallispuisto Nairobin kansallispuisto 1946 Nakurujärven kansallispuisto 1960 / 1968 150px Ol Donyo Sabukin kansallispuisto Kyanzavi Kilimambogo Ruman kansallispuisto Saiwa Swampin kansallispuisto 1974 Sibiloin kansallispuisto 1973 osa Unesco-kohdetta Turkanajärven kansallispuistot Watamun kansallispuisto 1968 merellä == Lähteet == == Aiheesta muualla == * National Parks Visit Kenya * Kenia
Douelle

Douelle on kunta Lounais-Ranskassa Lotin departementissa Oksitanian alueella. Se sijaitsee Lotjoen varrella, noin 12 kilometriä Cahorsin kaupungista länteen. pienoiskuva|vasen|Neitsyt Marian taivaaseenastumisen kirkko Douelle on ollut tärkeä kauppasatama Lotin laaksossa, jonka kautta muun muassa toimitettiin alueen viinejä markkinoille. Joki oli tärkeä kulkuväylä aina 1800-luvulle saakka. Tällöin rautatiet syrjäyttivät jokiliikenteen, ja vuonna 1927 se lopetettiin kokonaan. Vuonna 1990 Lotin yleisneuvosto päätti avata jokiliikenteen uudelleen, ja sen jälkeen tehtiin mittavia kunnostustöitä, jotta joki saatiin jälleen purjehduskelpoiseksi. Vuonna 1869 valmistunut Monsempron-Libosin ja Cahorsin välinen rautatieyhteys ylitti Lotjoen Douellen kunnan kohdalla. Rautatieliikenteen loputtua tästä 132 metriä pitkästä sillasta tehtiin kevyen liikenteen silta. Sitä pitkin pääsee viiden kilometrin matkan naapurikunta Mercuèsiin vuonna 2022 valmistunutta vihreää tietä pitkin. Douellen satamamuuriin tehtiin vuonna 1992 yksi Euroopan suurimmista nykytaiteen seinämaalauksista. Paikallinen taidemaalari Didier Chamizo teki 120 metriä pitkään ja kuusi metriä korkeaan betoniseinään noin 800 neliömetrin seinämaalauksen. Se kuvaa taiteilijan näkemyksen Cahorsin alueen viineistä Aatamin ja Eevan ajoista nykypäivään. Teoksen nimi on Mur 2 Douelle. ==Lähteet== ==Aiheesta muualla== Luokka:Lotin kunnat
John Bartram

John Bartram (23. maaliskuuta 1699 Darbyn lähistö, Pennsylvania – 22. syyskuuta 1777 Kingsessing, Pennsylvania) oli yhdysvaltalainen kasvitieteilijä ja tutkimusmatkailija. Häntä pidetään Yhdysvaltain kasvitieteellisen tutkimuksen isänä.John Bartram Britannica, viitattu 16.11.2023 Bartram oli pitkälti itseoppinut. Hän oli ensimmäinen kukkivia kasveja risteyttänyt pohjoisamerikkalainen ja perusti lähelle Philadelphiaa kasvitieteellisen puutarhan (Bartram's Garden), josta tuli kansainvälisesti tunnettu. Bartram toimi kuningas Yrjö III:n palveluksessa Ison-Britannian pohjoisamerikkalaisten siirtokuntien kasvitieteilijänä. Hän keräili ja vei maasta siemeniä ja kasveja, joille oli suuri kysyntä ulkomailla. Bartram ystävystyi eurooppalaisten kasvitieteilijöiden kuten Carl von Linnén kanssa. Hän oli myös Benjamin Franklinin ystävä ja kuului American Philosophical Societyn perustajajäseniin. Vuonna 1743 Bartram meni Ison-Britannian hovin tilauksesta tekemään tutkimusta irokeesien asuinalueille ja Ontariojärven pohjoispuolen erämaille Kanadaan. Vuosina 1765–1766 hän teki laajaa tutkimustyötä Floridassa poikansa, luonnontieteilijä William Bartramin kanssa. Bartram teki tieteellisiä tutkimusretkiä myös muun muassa Alleghenyvuorille sekä Pohjois- ja Etelä-Carolinan alueille. == Lähteet == Luokka:Yhdysvaltalaiset kasvitieteilijät Luokka:Yhdysvaltalaiset tutkimusmatkailijat Luokka:Vuonna 1699 syntyneet Luokka:Vuonna 1777 kuolleet
Lafayette (Louisiana)

Lafayette on kaupunki Yhdysvalloissa Louisianan osavaltiossa. Vuoden 2020 väestönlaskennassa Lafayettessa oli 121 374 asukasta, ja se oli väkiluvultaan Louisianan osavaltion neljänneksi suurin kaupunki. Se toimii Lafayetten piirikunnan hallintokeskuksena. == Väestö == Vuonna 2020 Lafayetten 121 374 asukkaasta valkoisia oli 61,0 %, mustia 29,9 %, aasialaisia 2,3 % ja alkuperäisasukkaita 0,2 %. Asukkaista 5,6 % kuului kahteen tai useampaan rotuun. 8,8 % asukkaista puhui kotonaan jotain muuta kieltä kuin englantia ja 5,5 % asukkaista oli syntynyt ulkomailla. == Lähteet == ==Aiheesta muualla== Luokka:Louisianan kaupungit
Lars Larsson (teollisuusneuvos)

Lars Karl Larsson (26. lokakuuta 1929 Viipuri – 9. tammikuuta 2020 Lahti) oli suomalainen insinööri ja yritysjohtaja, joka sai teollisuusneuvoksen arvonimen. Viitattu 17.11.2023. Larssonin vanhemmat olivat sähköasentaja Karl Felix Larsson ja Vilma Ester Alexandra Lindroos ja puolisot vuodesta 1953 Sirkka Maija Ahola ja vuodesta 1956 Leena Helena Aulikki Aalto. Larsson tuli ylioppilaaksi Imatran yhteislyseosta 1950 ja valmistui diplomi-insinööriksi Teknillisestä korkeakoulusta 1957. Hän oli Oy Vuoksenniska Ab:n varasto- oppilas 1946 ja sen Imatran rautatehtaan sähköosaston harjoittelija 1947, 1948, 1950 ja 1951. Ab de Lavals Ångturbinin harjoittelija Nackassa Ruotsissa Larsson oli 1949 ja Sunila Oy:n harjoittelija 1952. Helsingin kaupungin sähkölaitoksen Salmisaaren voimalaitoksen harjoittelija Larsson oli 1952–1953, sähkölaitoksen työntekijä 1953–1954, piirtäjä ja suunnittelija 1955–1956 sekä muuntamoiden suunnitteluinsinööri 1956–1960. AG Brown Boveri & Cie:n laboratorioinsinöörinä Badenissa Sveitsissä hän toimi 1960–1962 ja Osuustukkukaupan teknillisen osaston sähköteknillisen jaoston hoitajana 1962–1967. Larsson oli Lahden kaupungin sähkölaitoksen, vuodesta 1983 Lahden Energialaitos ja vuodesta 1990 Lahti Energia -osakeyhtiö, johtaja 1967–1972 ja toimitusjohtaja 1973–1994. Larsson oli myös Lahden Lämpövoima Oy:n toimitusjohtaja 1971–1994 ja yhtiön hallituksen puheenjohtaja 1994–1996 ja jäsen 1997–1998. Hänellä oli lisäksi useita oman alansa ja muita asiantuntija- ja luottamustehtäviä. Teollisuusneuvoksen arvonimen Larsson sai 1988 ja kultaisen Lahti-mitalin 1994. (ei-vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1929 syntyneet Luokka:Vuonna 2020 kuolleet
The Register

The Register on brittiläinen teknologiauutissivusto. Sivuston alkuvaiheet ovat Mike Mageen ja John Letticen vuodesta 1994 kirjoittamassa uutiskirjeessä. Magee kirjoitti mikrosiruista ja Lettice pääasiassa ohjelmistoista. Noin vuodesta 1997 he yrittivät myydä uutisia eri verkkosivustoille. Amerikkalaiset hyvin rahoitetut teknologiasivustot pärjäsivät paremmin, kun Britanniassa rahoitus meni pääasiassa finanssialan analyyseihin ja urheilu-uutisiin. The Register -verkkosivusto aloitti mainosrahoitteisena päivittäiset päivitykset vuonna 1998. Mike Magee erosi projektista 2001 ja perusti myöhemmin The Inquirerin. https://web.archive.org/web/20131105035712/http://www.pressgazette.co.uk/node/34330 https://www.theregister.com/Profile/about_the_register/ Andrew Orlowski oli päätoimittajana kunnes jätti sivuston 2019.https://www.theregister.com/2019/05/09/andrew_okthxbye/ Nykyinen julkaisija on Lontoossa rekisteröity Situation Publishing, joka toimii myös San Franciscossa, Bostonissa, Singaporessa, Sydneyssa ja Hongkongissa.https://situationpublishing.com/press-releases/the-register- launches-public-sector-division-to-serve-government-focused-tech-marketers/ The Register perusti sisarjulkaisun The Register USA osoitteessa www.TheRegUS.com Yhdysvaltoihin vuonna 2002 yhteistyössä julkaisijana toimineen Tom's Hardwaren kanssa.https://web.archive.org/web/20041226053405/https://www.theregister.com/2002/02/25/the_register_comes/ Vuonna 2003 se osti osoitteen theregister.com, johon myöhemmin yhdistettiin myös brittiläinen julkaisu theregister.co.uk.https://web.archive.org/web/20160305191659/http://www.theregister.co.uk/2003/02/24/theregister_com_goes_live/ Sivustolla oli myös sisarsivustot Register Hardware ja Channel Register, jotka on yhdistetty pääjulkaisuun. ==Lähteet== Luokka:Tietotekniikkasivustot
Hjalmar Lundbohm

Johan Olof Hjalmar Lundbohm (25. huhtikuuta 1855 Ödeborg – 4. huhtikuuta 1926 Fritsla) oli ruotsalainen geologi ja LKAB:n Kiirunan-kaivoksen johtaja vuosina 1900–1920. Hän vaikutti merkittävästi Kiirunan kehitykseen sen alkuvuosina. Lundbohm valmistui göteborgilaisesta Chalmersin teknillisestä korkeakoulusta vuonna 1877. Lundbohmia on perinteisesti pidetty Kiirunan perustajana, ja hänen mukaansa on siellä nimetty muun muassa katu ja koulu. Lundbohm on haudattu Kiirunan kirkon hautausmaalle. Lundbohm oli kulttuuri- ja tiedemesenaatti, mutta rahoitti myös rotubiologian tutkimuslaitoksen perustamista. Saamelaisiin Lundbohm suhtautui eksotisoivasti. Hän kannatti ”lapp ska vara lapp” -politiikkaa, jolla pyrittiin estämään saamelaisten sekoittuminen muuhun väestöön, eikä palkannut saamelaisia LKAB:n kaivoksille. Toisaalta hän rahoitti Johan Turin Muitalus sámiid birra -kirjan julkaisua. ==Kuvia== Hjalmar Lundbohmsgården 1.JPG|Lundbohmin asuintalo Kiirunassa. Hjalmar Lundbohms gravmonument August 2017 04.jpg|Lundbohmin hautakivi, taustalla Kiirunan kirkko. Hjalmar Lundbohm 1892.jpg|Lundbohm Eva Bonnierin maalaamana (1892) Hjalmar Lundbohm.png|Lundbohm Carl Wilhelmsonin maalaamana. ==Lähteet== ==Aiheesta muualla== Luokka:Ruotsalaiset yritysjohtajat Luokka:Ruotsalaiset geologit Luokka:Kiirunan kunta Luokka:Mesenaatit Luokka:Vuonna 1855 syntyneet Luokka:Vuonna 1926 kuolleet
120 (luku)

120 (satakaksikymmentä) on luonnollinen luku, jota edeltää luku 119 ja seuraa luku 121. == Matematiikassa == * 120 on yhdistetty luku. * 120 on ”erittäin yhdistetty luku” (), koska sillä on enemmän tekijöitä (16) kuin millään pienemmällä luonnollisella luvulla. * 120 on runsas luku. * 120 on ”erittäin runsas luku” (), koska sen tekijöiden summa (360) on suurempi kuin millään pienemmällä luonnollisella luvulla. * 120 on puolitäydellinen ja kolminkertaisesti täydellinen luku. * 120 on ”koskematon luku” (), koska minkään luvun itseään pienempien tekijöiden summa ei ole 120. * 120 on kuusikulmioluku ja siten myös kolmioluku. * 120 on tetraedriluku. * 120 on luvun 5 kertoma: 5!. * 120 kuuluu Erdősin–Woodsin lukuihin. * 120 kuuluu ”yksinäisiin lukuihin” (), koska se on kauempana lähimmästä alkuluvusta kuin mikään pienempi luonnollinen luku. (Lähimmät alkuluvut ovat 113 ja 127.) * 120 on Harshad-luku viisijärjestelmässä: 120 = 440_5 = 15 \cdot (4+4+0). * 120 on Harshad-luku heksadesimaalijärjestelmässä: 120 = 78_{16} = 8 \cdot (7+8). * 120 voidaan muodostaa kahden parittoman alkuluvun summana useammalla tavalla kuin mikään pienempi luku, jos lukujen järjestyksellä ei ole merkitystä. (Tapoja on 12. (huom.: indeksi 60)) * 120 voidaan muodostaa kahden peräkkäisen alkuluvun summana: 59+61. * 120 voidaan muodostaa neljän peräkkäisen alkuluvun summana: 23+29+31+37. * 120 on kolmanneksi pienin positiivinen kokonaisluku, joka voidaan muodostaa kahden positiivisen neliöluvun erotuksena (vähintään) neljällä tavalla: 11^2-1^2, 13^2-7^2, 17^2-13^2 tai 31^2-29^2. * Säännöllisen kuusikulmion sisäiset kulmat ovat 120 astetta. * Säännöllinen 120-kulmio voidaan piirtää harpilla ja viivaimella. (Katso myös Fermat’n luku.) * Rombi- ikosidodekaedrissa on 120 särmää. * Typistetyssä ikosidodekaedrissa on 120 kärkeä. == Luonnontieteissä == * Tina-120 on tinan vakaa ja luonnossa yleisin isotooppi. * Telluuri-120 on telluurin vakaa isotooppi. * Elohopea-200 on elohopean vakaa isotooppi, jonka neutroniluku on 120.Isotope data for mercury-200 in the Periodic Table (arkistoitu) * 120 Lachesis on asteroidi. == Muissa yhteyksissä == * Seututie 120 kulkee Helsingin ja Vihdin välillä. * Viidennen Mooseksen kirjan mukaan Mooses kuoli 120-vuotiaana.5\. Mooseksen kirja 34 – Raamattu.fi * Israelin parlamentissa on 120 edustajaa. * Verkkovirran jännite on eräissä maissa kuten Yhdysvalloissa 120 volttia. == Lähteet == == Aiheesta muualla == Luokka:Luonnolliset luvut
Ödeborg

Ödeborg on taajama Färgelandan kunnassa Länsi-Götanmaan läänissä Ruotsissa. Taajaman pinta-ala on 0,9 neliökilometriä ja asukasluku 579 vuonna 2020. OdeborgKyrka2.jpg|Ödeborgin kirkko ==Tunnettuja henkilöitä== * Hjalmar Lundbohm (1855–1926), geologi ja kaivosjohtaja ==Lähteet== ==Aiheesta muualla== Luokka:Färgelandan kunta Luokka:Ruotsin taajamat
Fritsla

Fritsla on taajama Markin kunnassa Länsi-Götanmaan läänissä Ruotsissa. Taajaman pinta-ala on 3,2 neliökilometriä ja asukasluku 2 434 vuonna 2020. ==Kuvia== Fritsla kyrka 2017.jpg|Fritslan kirkko. ==Lähteet== ==Aiheesta muualla== Luokka:Markin kunta Luokka:Ruotsin taajamat
Metyylisykloheksaani

Metyylisykloheksaani (C7H14) eli sykloheksyylimetaani tai heksahydrotolueeni on sykloalkaaneihin kuuluva orgaaninen yhdiste. Yhdistettä voidaan käyttää liuottimena. == Ominaisuudet== Huoneenlämpötilassa metyylisykloheksaani on väritöntä nestemäistä ainetta. Yhdiste liukenee vain vähäisessä määrin veteen mutta liukenee paremmin orgaanisiin liuottimiin, kuten etanoliin, dietyylieetteriin, asetoniin sekä alifaattisiin ja aromaattisiin hiilivetyihin. Metyylisykloheksaani ärsyttää hengitysteitä, ihoa ja silmiä. Suuret pitoisuudet voivat olla huumaavia, mutta vaikutus ei ole niin voimakas kuin sykloheksaanilla Viitattu 17.11.2023 thumb|left|Metyylisykloheksaanin konformaatiot. Metyyliryhmä on ekvatoriaalinen oikealla ja aksiaalinen vasemmalla. Metyylisykloheksaanin suosituin konformaatio on tuolikonformaatio. Metyyliryhmän ja sen viereisten vetyatomien välisten hylkivien vuorovaikutusten vuoksi konformaatio, jossa metyyliryhmä on ekvatoriaalisessa asemassa, on energeettisesti edullisempi. Tasapainotilassa noin 95 prosentissa metyylisykloheksaanimolekyyleistä metyyliryhmä on ekvatoriaalisessa asemassa. == Valmistus ja käyttö == Metyylisykloheksaania eristetään maaöljystä. Sitä valmistetaan myös tolueenia vedyttämällä.E. Dickson Ozokwelu :"Toluene", teoksessa Kirk-Othmer Encyclopedia of Chemical Technology, John Wiley & Sons, New York, 2014. Metyylisykloheksaania voidaan käyttää liuottimena orgaanisen kemian synteeseissä sekä selluloosaeeterien ja useiden muiden yhdisteiden liuottimena. Suurin osa tuotetusta metyylisykloheksaanista kuitenkin aromatisoidaan tolueeniksi. : ==Lähteet== Luokka:Sykloalkaanit
Antisyntetaasioireyhtymä

Antisyntetaasioireyhtymä on harvinainen tulehduksellinen lihassairaus. Se aiheuttaa lihas-, keuhko- ja niveltulehduksia, joiden yhteydessä esiintyy antisyntetaasivasta-aineita. Sairauden esiintyvyydeksi on arvioitu 1/25 000 – 1/33 000, mutta siihen on arvioitu liittyvän alidiagnosointia. Esiintyvyys on naisilla kaksinkertainen miehiin verrattuna. Keskimäärin antisyntetaasioireyhtymä puhkeaa 50 vuoden iässä, mutta alkamisiässä esiintyy huomattavaa vaihtelua. Antisyntetaasioireyhtymä kuvattiin ensimmäisen kerran 1980-luvulla. Sen on arvioitu kattavan 20–40 % tuntemattoman tekijän aiheuttamista tulehduksellisista lihassairauksista.Tom Pettersson, Antisyntetaasisyndrooma Reumaliitto, viitattu 17.11.2023 == Oireet == Antisyntetaasioireyhtymä aiheuttaa melkein kaikilla sairastuneilla lihastulehduksen, jonka tyypillinen oire on lihasheikkous. Usein lihasheikkouteen yhdistyvät lihasten arkuus, kipu ja jäykkyys. Oireita ilmenee hartioiden, olkavarsien, reisien, lantion ja selän suurissa lihasryhmissä. Oireet voivat olla äkillisesti puhkeavia tai vähitellen kehittyviä. Lihasten surkastuminen saattaa johtaa antisyntetaasioireyhtymässä pysyvään lihasheikkouteen. Vaikeassa tautimuodossa saattaa esiintyä lisäksi nielemisvaikeuksia (dysfagia). Antisyntetaasioireyhtymään liittyy useimmissa tapauksissa myös keuhkotulehdus, joka voi olla taudin hallitseva piirre. Keuhkotulehdus aiheuttaa hengenahdistusta rasituksessa ja taudin edetessä mahdollisesti levossa. Joskus keuhkosairauden oireena voi ilmetä pitkään kestävä kuiva yskä. Keuhkot saattavat sairaudessa arpeutua, ja pahenevan hengitysvajauksen kehittyminen on mahdollista. Noin puolissa tapauksista antisyntetaasioireyhtymä aiheuttaa nivelkipuja ja -tulehdusta. Tällöin tyypillistä on käsien ja jalkaterien pikkunivelten symmetrinen tulehtuminen. Yleisoireena voi antisyntetaasioireyhtymässä ilmetä kuumetta noin joka viidennellä sairastuneella ja joskus ruokahaluttomuutta sekä tahatonta laihtumista. Noin 40 %:lla antisyntetaasioireyhtymää sairastavista esiintyy Raynaud'n ilmiö eli valkosormisuus. Osalla potilaista iho saattaa paksuuntua ja halkeilla kämmenissä, käsien sivuilla ja sormissa. == Diagnostiikka ja hoito == Antisyntetaasioireyhtymä on todettavissa oirekuvan ja antisyntetaasivasta-aineiden määrityksen pohjalta. Sairautta hoidetaan yleensä vuosia kestävällä kortisonivalmisteiden käytöllä. Kortisonihoidon yhteydessä käytetään useimmiten syklofosfamidia, mikäli taudinkuvaan kuuluu vaikea keuhkosairaus. Immuunivasteen vähentämiseksi antisyntetaasioireyhtymän hoidossa käytetään usein metotreksaattia tai atsatiopriinia. Jos muut hoitomuodot eivät tuota riittävää vastetta, antisyntetaasioireyhtymää voidaan pyrkiä hoitamaan rituksimabilla. Lääkkeiden lisäksi hoitomuoihin voi kuulua fysioterapia ja muu kuntoutus. Antisyntetaasioireyhtymän pitkäaikaisennustetta määrittää ensisijaisesti keuhkosairauden laatu ja vaikeusaste. == Lähteet == Luokka:Lihassairaudet Luokka:Oireyhtymät
Laattapiste-Pukkila

Laattapiste-Pukkila Oy on suomalainen yritys, joka syntyi vuonna 2023 Laattapisteen ja Pukkilan yhdistyessä. == Historia == === Pukkila 1874–2022 === Pukkilan juuret ovat vuonna 1874 perustetussa Åbo Kakelfabriks Aktiebolag - Turun Kaakelitehdas Oy -yhtiössä.Historia , Pukkila Oy Ab Kun tehdas tuhoutui tulipalossa vuonna 1897 ostettiin silloisen Maarian pitäjän Pitkämäestä tontti niin sanotulta Pukkilan pellolta, jonka maaperässä oli kaakelien tekoon soveltuvaa savea. Tälle paikalle rakennettiin uusi tehdas.Markku Teinonen: Kaakeloi unelmasi, teoksessa Seuraavana vuonna yhtiöllä oli 207 työntekijää. Vuonna 1918 yritys osti Wilh. Andstens Fabriksaktiebolagin ja seuraavana vuonna Tikkurilan Kaakelitehdas Oy:n. Ne yhdistettiin. Pukkila-nimisiä seinä- ja lattialaattoja alettiin valmistaa 1930-luvulla. Yhtiö sulautettiin Paraisten Kalkkivuori Osakeyhtiöön vuonna 1943. Vuonna 1991 Turun kaakelitehdas yhtiöitettiin uudelleen Oy Pukkila Ab:ksi. Partek ja ruotsalainen pääomasijoitusyhtiö Proventus perustivat United Tiles Ab:n, johon Pukkilan ohella liitettiin muun muassa italialainen Ricchetti. Vuonna 1995 keramiikkatoiminta myytiin italialaiselle Cisa- Cerdisalle, joka muodosti siitä Ricchetti Groupin ja listasi sen seuraavana vuonna Milanon pörssiin. Vuonna 2015 Pukkila sulki Turun tehtaan. Pukkila kuului italialaiseen Ricchetti Group -konserniin, jonka tehtaat sijaitsivat Italiassa, Saksassa ja Portugalissa. === Laattapiste 1979–2022 === Heikki ja Ann-Marie Haru perustivat Laattapisteen vuonna 1979. He olivat remontoineet asuntoja myydäkseen niitä eteenpäin. Samalla he olivat huomanneet kylpyhuonelaattojen suppean valikoiman Suomessa ja päättivät alkaa niiden maahantuonnin. Yritys lähes kaksinkertaisti liikevaihtonsa joka vuosi. Vuonna 1989 Heikki Haru kuoli syöpään ja hänen puolisonsa Ann-Marie jatkoi yrityksen johtamista apunaan pariskunnan pojat, Tommi ja Petteri Haru. Vuonna 2006 yhtiöllä oli kaksi omaa myymälää, Helsingissä ja Vantaalla. Loput 32 myymälää toimivat franchise-periaatteella Laattapiste Collection -myymälöinä. Joulukuussa 2022 Laattapiste osti Pukkilan italialaiselta Ricchetti Groupilta. === Laattapiste-Pukkila 2023– === Laattapiste-Pukkila Oy syntyi toukokuussa 2023. Yhtiön pääkonttori perustettiin Laattapisteen tiloihin. Myös Pukkilan logistiikka ja päävarasto siirrettiin Vantaalle. == Organisaatio == Laattapiste-Pukkilalla on yhteinen myymäläverkosto. Suuria erikoismyymälöitä perustettiin sellaisille paikkakunnille, joissa oli aiemmin sekä Laattapisteen että Pukkilan myymälä. Pukkilalla on tehtaat Italiassa, Espanjassa, Portugalissa ja Turkissa. == Tuotteet == Yhtiö myy lattiapinnoitteita, kylpyhuone- ja LVI-kalusteita sekä rakentamiseen liittyviä tuotteita niin Pukkilan kuin Laattapisteenkin tuotemerkeillä. == Tunnustuksia == *Vuonna 1998 Laattapiste valittiin pääkaupunkiseudun vuoden yritykseksi. ==Lähteet== == Aiheesta muualla == * Verkkosivusto Luokka:Suomalaiset perheyritykset Luokka:Vantaalaiset yritykset
Cetartiodactyla

Cetartiodactyla on ryhmä eläintaksonomiassa, johon kuuluu nykyisten sorkkaeläinten ja valaiden yhteinen kehityslinja. Sorkkaeläimet ovat evoluution myötä sopeutuneet elämään metsissä, savanneilla, autiomaissa ja vuoristoissa kun taas valaat ovat sopeutuneet elämään merissä. Nykyiset valaat ovat pitkälti sopeutuneet vesielämään ja niiden luurangot muistuttavat vain vähän sorkkaeläinten luurankoja. Kuitenkin ensimmäiset valaiden kehityslinjan muinaisvalaat muistuttivat paljolti sorkkaeläimiä. Ne olivat nelijalkaisia ja pystyivät kävelemään kuivalla maalla. Niiden jaloissa oli sekä sorkkaeläimille tyypillisiä piirteitä että vesieläimille tyypillisiä piirteitä. Muinaisvalaiden kehitys lantion ja raajojen osalta tapahtui vähitellen ja lopulta raajat katosivat ja valaille kehittyivät evät. == Lähteet == Luokka:Istukkanisäkkäät
Gardens by the Bay

Gardens by the Bay () on 101:n hehtaarin kokoinen puisto- ja puutarhakokonaisuus Singaporen keskusta-alueella, veden äärellä. MRT:n Thomson–East Coast Linella oleva Gardens by the Bayn metroasema sijaitsee lähistöllä. == Puutarhat == Alueeseen kuuluu kolme puutarhaa: Bay South Garden, Bay East Garden ja Bay Center Garden, joista suurin on 54-hehtaarinen Bay South Garden. South Gardenissa on myös sisäpuutarharakennuksia, kuten Flower Dome, jonka Guinness World Records palkitsi maailman suurimpana lasisena kasvihuoneena vuonna 2015. Sen sisällä on replikoitu välimerenilmasto ja vaihtuvia kasvinäyttelyitä. Alueen tunnetuimpia rakennelmia ovat Supertreet (). Supertreet ovat puunmuotoisia rakennelmia, jota toimivat pystysuuntaisina puutarhoina, ja ovat 25–50 metriä korkeita. Niitä on 18, joista suurin osa sijaitsee puiston Supertree Grove -alueella. == Lähteet == Luokka:Puistot Luokka:Singaporen maantiede Luokka:Singaporen rakennukset ja rakennelmat
Superystävät

Superystävät tarkoittaa seuraavia: * Superystävät (), vuoden 1973 yhdysvaltalainen animaatiosarja * Superystävät (), vuonna 1978 esitetty spin- off sarja alkuperäiselle vuoden 1973 animaatiosarjalle * Superystävät (), vuonna 1980 esitetty spin-off sarja vuosien 1973 ja 1978 animaatiosarjoille.
Hemnesin kirkko

Hemnesin kirkko () on puinen ristikirkko Hemnesin kunnassa Nordlandin läänissä Norjassa. Se valmistui vuonna 1872. ==Lähteet== ==Aiheesta muualla== Luokka:Norjan puukirkot kirkko
Lewis Lockwood

Lewis Henry Lockwood (s. 16. joulukuuta 1930 New York, New York) on yhdysvaltalainen musiikkitieteilijä.Lockwood, Lewis 1930- Encyclopedia.com, viitattu 17.11.2023Lewis Henry Lockwood American Academy of Arts and Sciences, viitattu 17.11.2023 Hän on tutkinut varsinkin italialaista renessanssimusiikkia sekä Ludwig van Beethovenin elämää ja teoksia.Lewis Lockwood Harvard University Department of Music, viitattu 17.11.2023 Lockwood sai humanististen tieteiden kandidaatin arvon City University of New Yorkin Queens Collegesta vuonna 1952 ja maisterin arvon (Master of Fine Arts) Princetonin yliopistosta vuonna 1955. Hän opiskeli Fulbright-stipendin turvin Italiassa vuosina 1955–1956 ja suoritti asepalveluksen Yhdysvaltain 7. armeijan orkesterin sellistinä vuosina 1957–1958. Lockwood väitteli filosofian tohtoriksi Princetonin yliopistosta vuonna 1960. Lockwoodia opetti Princetonin yliopistossa Oliver Strunk. Lockwood itse opetti Princetonin yliopistossa vuosina 1958–1980 ja siirtyi sitten Harvardin yliopistoon, josta jäi eläkkeelle musiikin Fanny Peabody -tutkimusprofessorina vuonna 2002. Lockwood on julkaissut lukuisia teoksia Beethovenista. Niiden joukossa ovat Beethoven: Studies in the Creative Process (1992) ja Inside Beethoven's Quartets (Juilliard String Quartetin kanssa, 2008). Vuonna 2003 Lockwood julkaisi elämäkertateoksen Beethoven: The Music and the Life, joka eteni finaaliin Pulitzer-palkintojen jaossa. Renessanssimusiikin tutkimuksensa pohjalta Lockwood julkaisi kirjan Music in Renaissance Ferrara, 1400–1505 (1984, uudistettu versio 2008), jolla hän sai Marraro-palkinnon. Lockwood on kirjoittanut lisäksi arvosteluita The New York Review of Booksiin. Vuonna 2008 hän sai Renaissance Society of American Kristeller-palkinnon. Vuosille 1977–1978 hänelle myönnettiin Guggenheim-stipendi. Lockwoodilla on kunniatohtorin arvot Ferraran yliopistosta, New England Conservatory of Musicista ja Wake Forest Universitysta. Vuonna 2019 hänelle myönnettiin International Musicological Societyn Guido Adler -palkinto. Vuonna 2020 hänelle omistettiin Jeremy Yudkinin toimittama esseekokoelma The New Beethoven: Evolution, Analysis, Interpretation (2020). Lockwood valittiin Yhdysvaltain taide- ja tiedeakatemian jäseneksi vuonna 1984 ja American Philosophical Societyn jäseneksi vuonna 2013.FACULTY HONOR: Wuthnow elected member of the American Philosophical Society Princeton University 27.6.2013, viitattu 17.11.2023 Lockwood toimi vuosina 1987–1988 American Musicological Societyn puheenjohtajana ja pääsi vuonna 1993 sen kunniajäseneksi.AMS Administration American Musicological Society, viitattu 17.11.2023 American Musicological Society jakaa vuosittain Lewis Lockwoodin mukaan nimettyä palkintoa ansiokkaasta edellisenä vuonna julkaistusta musiikkitieteellisestä teoksesta.The Lewis Lockwood Award American Musicological Society, viitattu 17.11.2023 Lockwood meni 26. joulukuuta 1953 naimisiin Doris Hoffmanin kanssa. Avioliitosta syntyivät lapset Alison ja Daniel. == Lähteet == Luokka:Yhdysvaltalaiset musiikkitieteilijät Luokka:Vuonna 1930 syntyneet Luokka:Elävät henkilöt
Korgen

Korgen on taajama Hemnesin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on tasan yksi neliökilometri ja asukasluku 909 vuonna 2022. Memorial stone for partisans A.JPG|Muistomerkki jugoslavialaisille sotavangeille, jotka olivat toisen maailmansodan aikana vankileirillä ja pakkotyössä Korgenissa. ==Lähteet== Luokka:Hemnes Luokka:Norjan taajamat